Mla nawe hafi nawe ila mzaliwa nawe

MLA NAWE HAFI NAWE ILA MZALIWA NAWE

Maana ya juu juu ya methali hii ni kuwa mtu ambaye mnakula naye hawezi
kufa nawe ila mtu ambaye mmezaliwa naye ama mtu wenu ndiye mnaweza kufa
naye. Maana ya ndani ya methali hii ni kuwa mtu ambaye sio wa damu yako
mtakuwa naye kwa kicheko tu lakini inapofika wakati wa msiba basi kila
mtu hujitoa na kubakia na yule mliyezakiwa naye kutoka tumbo moja.
Mliozaliwa naye toka tumbo moja hata ikiwa hakuhusika nawe ulipokuwa
unacheka basi yeye atasimama nawe wakati wa msiba. Methali inayorandana
na hii ni kuwa damu ni nzito kuliko maji.

Linda na mumewe Omar walibarikiwa na watoto watatu; Jonah, Musa na Killy
. Watoto Hawa watatu walilelewa vyema kwa misingi ya kikristo. Wazazi
wake walijitahidi sana kihakikisha wanao wanapata kila wanachohitaji.
Familia ya Linda na Omar haikuwa maskini Bali walikuwa wa wastani na
hivyo kufadhili wanao halikuwa tatizo. Watoto wao Omar walisomea kwa
shule ya msingi tajika mtaani na wote walikuwa wembe ajabu. Walikuwa
wembe kutoka darasani na hata kitabia walipokuwa wanawasiliana na
wenzao. Kila mtu aliwapenda na kutaka kiunganishwa nao na kucheza nao .
Walikuwa watoto wa kipekee na walioprndwa sana.

Jonah, Musa na Killy walifika darasa la nane na wakaongeza jitihada
zaidi. Hawakutaka kufeli mtihani wao wa Kitaifa. Wakawa vita uni bila
uvivu wowote. Basi ilipofika muda wa mtihani walikuwa wamejinoa
sawasawa. Walifanya mtihani wao na kusubiri matokeo. Baada ya wiki nne
mtihani wa Kitaifa matangazo yakatangazwa. Watatu Hawa wa bi Linda na
bwana Omar walikuwa wamefaulu ajabu . Walikuwa wameongoza sio shuleni tu
Bali hata wilaya na kaunti yao. Ikabaki furaha kubwa kwa wazazi wao na
walimu wao. Wakapokea zawadi Kem Kem na hongera kadhaa

Watatu Hawa walijiunga na shule za upili za Kitaifa nchini . Wote
walienda shule tofauti tofauti. Basi pia pale walijitahidi bila kulegeza
kama na baada ya miaka minne walikuwa wamehitimj vyema na kuelekea vyuo
vikuu. Kozi walizoteua zilikuwa tofauti kufanya pale chuoni na basi kila
mmoja akaenda chuo tofauti. Walihitimu kutoka chuoni baada ya miaka
minne basi kila mmoja akarudi kujitafitia. Jonah ndiye aliyekuwa wa
Kwanza kupata Ajira kama muuguzi wa hospitali ya Kitaifa nchini.

Wenzake walikawia bado kupata kazi. Basi Jonah akapatana na marafiki
zake wa kazini na wakawa marafiki wakuu sana kila ijumaa wakawa
wanapitia mahali kulipouzwa nyama choma na wakala na kusaza pale. Jonah
hakuwakumbuka nduguze alowaacha nyumbani na wazazi wake wakisumbuka
bado. Basi alivunja raha sawasawa na hata kutokumbuka kupiga simu
nybani. Alionja kila aina ya pombe na alipomaliza kuonja basi akageukia
kubugia pombe hiyo sawasawa. Hakutaka kukosa sherehe ambazo marafiki
zake wangeandaa na pia walizokuwa wakialikwa. Aligeuka na kuwa moenda
marafiki na sio moenda familia tena

Nduguze Jonah hawakuchoka kumpigia simu kila mara wakimwomba msaada wa
kazi lakini Jonah aliwasusia tu na mara nyingine akawadanganya na
kuwaacha. Wazazi wake Jonah walishtuka kutokana na tabia za Jonah ila
hawakuwa na budi ila kuzidi kumuomba. Baada ya muda mfupi nduguze Jonah
walipata Ajira . Bado Jonah hakutaka kujiunga nao wala kujihusisha nao
kwa kuwa alihisi kuwa hawakuwa wanaelewa maana ya raha. Alifanya mazoea
ya kuenda kila aina ya sherehe na marafiki zake na mara nyingi yeye
ndiye angegharamia kila kitu kwenye sherehe hizo. Marafiki zake walikuwa
tu wa kujifurahisha.

Baada ya miaka miwili Jonah alikuwa na tabia ile ile. Siku moja
wakialikwa sherehe moja kubwa mtaani . Basi Jonah na wenzake
wakaandamana moja kwa moja mpaka kule sherehe ingefanyika. Wakafika
mapema na kuanza kujifurahisha wao wenyewe bila kusita. Sherehe hiyo
ilikuwa ifanyike mpaka asubuhi ya siku ya jumamosi basi akina Jonah
walikuwa walale mahali hapo. Walikunywa wakalewa na wakala wakashiba.
Basi wakaanza kupiga densi na watoto wa kike waliohudhiria sherehe hiyo.

Jonah alipiga densi na Binti mmoja mwenye umri mdogo sana walidensi naye
huku marafiki wake wanamshangilia. Baada ya muda mfupi wawili Hawa
wakaamia kuenda kulala kutokana na uchovu . Basi wakajinyakilia chumba
kimoja na kujilaza. Punde sio punde askari wakaingia wakimtafuta
msichana huyu. Wakabisha kila mlango na kuingia walipokuwa Jonah.
Walipata Jonah na Binti huyo basi ikabidi wamtie mbaroni Jonah. Jonah
alijaribu kujitetea lakini hakuskizwa hata chembe . Ikabidi aandamane na
Polisi.

Jonah alifunguliwa madhtaka ya ubakaji wa mtoto mdogo. Hapa ndioo akijua
hana budi ila kutafuta nduguze kwa kuwa marafiki walikuwa wametoweka na
hawaonekani tena kazini alikuwa amefutwa tayari kwa madai ya kuosa kazi
kwa muda mrefu na pia kujihusisha na tabia hasi. Nduguze walikuwa mbio
na kuongea na mapolisi na basi ikagundulika kuwa mtoto huyo alimdanganya
Jonah kuwa ana umri wa makamu kwa kutumia kitambulisho hasi. Basi hapo
Jonah akaachiliwa na kuonywa vikali.

Jonah alirudi nyumbani aibu zumemjaa ajabu. Alijaribu kiwatafuta
marafiki zake wamsaidie angalau pesa wote walimpa mgongo. Ikabidi
nduguze wampe msaada aliohuhitaji. Nduguze walishughulika pamoja na
wazazi kihakikisha amepata Ajira . Aliporudi kazini alikuwa amejifunza
kuwa mla nawe hafi nawe ila mzaliwa nawe.